《和高侍讲先生韵五首时宣德七年也 其五》
明代·曹义

空庭夜坐迥无尘，月影吟看渐过邻。凉透孤怀秋气肃，香飘几点桂花新。

蛩声哽咽愁难听，砧韵凄清苦厌频。触景宦情无处著，谩成诗句荷尧仁。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。